Genre: Instruction

No, sedaj je prišel čas za spremembe! Po novem lahko zasebni profil preobrazite v page. In kako to naredimo? Gremo po vrsti: <p/> Primer zasebnega profila kreiran kot dummy testni profil, ki ima 184 prijateljev (hvala vsem za sodelovanje in requeste) in ga bomo preobrazili v stran (page) <p/> Opozorilo: preden začnete, se morate zavedati, da gre za nepovratno preobrazbo in da poti nazaj ni. Prav tako morate vedeti, da boste na nov profil (stran) preselili le svoje prijatelje, vsa vsebina, ki je naložena (fotografije, linki, video, statusi) pa bo izbrisana. Pred tem korakom si torej naredite backup vsebine (več tukaj). <p/> Izberite kategorijo, ki je primerna za vašo dejavnost. Pozor, pazite da ne izberete strani za skupnost (community page), če ne veste kaj počnete (več tukaj). Če bi radi imeli novo ime strani, morate to urediti že prej, na zasebnem profilu - pri migraciji Facebook namreč vztraja, da je ime strani identično kot je bilo pri zasebnem profilu. Sam sem izbral, da bo moj "testni profil" postal javna osebnost, točneje zvezdnik. <p/> Ko ste izbrali pravo kategorijo, se pripravite na "čarovnijo". Vaš zasebni profil bo migriral v stran. In kar je najpomebneje, vsi vaši prijatelji so postali vaši privrženci. Torej baze niste izgubili, ampak vam jo je Facebook preselil na stran. Pozor, v mojem primeru je trajalo približno deset minut, da se je stanje normaliziralo (najprej stran ni bila dosegljiva, potem je kazalo, da ni uporabnikov). No, sedaj je vse na svojem mestu ;) <p/> Sedaj imate stran. Lahko dodate novega admina, ali pa ga upravljate s starim geslom in uporabniškim imenom, ki pa omogoča samo administriranje strani -brskanje po Facebooku z njim ni mogoče. Zasebni profil je migriral v "business account", kar pomeni da morate ustvariti nov zasebni profil, če bi radi še naprej zasebno komunicirali na FB. <p/> Več informacij o migraciji zasebni profil -> page najdete tudi na Facebook help strani. Če ste bolj nevešči uporabniki, priporočam, da tega postopka ne delate sami ;) Povratka namreč ni.